CELEX: 62013TN0043
Language: fi
Date: 2013-01-29 00:00:00
Title: Asia T-43/13: Kanne 29.1.2013 — Donnici v. parlamentti

16.3.2013   
            
            
               FI
            
            
               Euroopan unionin virallinen lehti
            
            
               C 79/31
            
         Kanne 29.1.2013 — Donnici v. parlamentti
   (Asia T-43/13)
   2013/C 79/52
   Oikeudenkäyntikieli: italia
   
      Asianosaiset
   
   
      Kantaja: Beniamino Donnici (Castrolibero, Italia) (edustajat: asianajajat V. Vallefuoco ja J. Van Gyseghem)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta toteamaan, että Euroopan parlamentti on tehnyt vakavan virheen 24.5.2007 tekemässään, kantajalle vastaisessa päätöksessä, jonka unionin tuomioistuin kumosi 30.4.2009 antamallaan tuomiolla, ja velvoittamaan tämän seurauksena Euroopan parlamentin korvaamaan kantajalle tuosta lainvastaisesta toimesta aiheutuneen tai aiheutuvan aineellisen ja aineettoman vahingon, jonka määräksi arvioidaan 1 720 470 euroa tai tuomioistuimen kohtuulliseksi katsoma pienempi määrä. Lisäksi vastaaja on velvoitettava korvaamaan oikeudenkäyntikulut.
   
      Oikeudelliset perusteet ja pääasialliset perustelut
   
   Kantaja, joka on nostanut kanteet myös asioissa T-215/07 ja C-9/08, Donnici vastaan Parlamentti, vaatii korvausta vahingoista, joita hän on kärsinyt siitä, että vastaaja ei ole hyväksynyt hänen Euroopan parlamentin jäsenen valtakirjaansa, minkä Euroopan unionin tuomioistuin kumosi myöhemmin.
   Kanteensa tueksi kantaja vetoaa siihen, että nyt käsiteltävässä asiassa täyttyvät kaikki oikeuskäytännössä vahvistetut edellytykset sopimussuhteen ulkopuolisen vastuun toteamiseksi; erityisesti seuraavat seikat:
   
               —
            
            
               riidanalaisen toiminnan lainvastaisuus
            
         
               —
            
            
               vahinko on tosiasiassa syntynyt
            
         
               —
            
            
               mainitun toiminnan ja väitetyn vahingon välillä on syy-yhteys
            
         
               —
            
            
               unionin syyllisyys, eli sen rikkomisen aste. Tämän osalta todetaan, että vastaaja on riittävän vakavalla ja ilmeisellä tavalla jättänyt noudattamatta sääntöä, jolla on tarkoitus saada aikaan oikeuksia yksityisille.